# Debugging - StringMergingIterator-oppgave

Oppgaven handler om feilsøking ("debugging") av en Iterator-implementasjon ved bruk av [**debuggeren**](https://www.ntnu.no/wiki/pages/viewpage.action?pageId=235996724) i VS Code.

Les først denne artikkelen om bruk av debugger i VS Code om du ikke er kjent med dette: [Kjøring av kode og debugging i VS Code](https://www.ntnu.no/wiki/pages/viewpage.action?pageId=235996724)

Klassen `StringMergingIterator` implementerer grensesnittet [`Iterator<String>`](https://www.ntnu.no/wiki/display/tdt4100/Iterasjon+med+Iterator+og+Iterable), og leverer annenhver verdi fra to andre iteratorer av typen `Iterator<String>`. Denne iteratoren fletter altså verdiene fra to andre gitte iteratorer, og er altså en meta-iterator. Meta-iteratorer er iteratorer som bruker andre iteratorer som datakilder.

`StringMergingIterator` har følgende konstruktør:

- `StringMergingIterator(Iterator<String> first, Iterator<String> second)`

Siden klassen implementerer `Iterator<String>` har den også følgende metoder:

- `boolean hasNext()` - returnerer `true` dersom iteratoren har flere verdier, `false` dersom det ikke er flere verdier.
- `String next()` - returnerer den neste verdien fra iteratoren, eller utløser et `NoSuchElementException` dersom iteratoren er tom.

I denne oppgaven blir en implementasjon av `StringMergingIterator` sammen med et testprogram utdelt, men i implementasjonen av klassen har vi plantet en eller flere feil. Målet for oppgaven er å finne feilene i implementasjonen ved hjelp av [debuggeren](https://www.ntnu.no/wiki/pages/viewpage.action?pageId=235996724) i VS Code. Kjør programklassen `StringMergingIteratorProgram` i debug-modus, og bruk dette til å finne ut hvor `StringMergeIterator` gjør feil. Dersom programklassen lykkes med å få en flettet strøm med verdier har du funnet alle feilene.

Merk at du *ikke* skal gjøre noen endringer `StringMergingIteratorProgram`, men bruke dette programmet til å teste logikken i `StringMergingIterator`.

Programmet du skal feilsøke er `StringMergingIteratorProgram`, og du finner koden for denne i [oving5/debugging/StringMergingIteratorProgram.java](../../src/main/java/oving5/debugging/StringMergingIteratorProgram.java). Koden for `StringMergingIterator` finner du i [oving5/debugging/StringMergingIterator.java](../../src/main/java/oving5/debugging/StringMergingIterator.java).
